Паул Целан
Езикова решетка

Превод от немски: Венцеслав Константинов, —

chitanka.info

С окръглени очи помежду пръчките.

Трепкащо животно клепката

гребе нагоре,

погледа освобождава.

Ирисът, плувец, без блян, помътен:

небето, сърцесиво, трябва да е близо.

Косо, в желязната съдина,

димящите отломки.

По усета за светлината

душата ще отгатнеш.

(Да бях аз като теб. Да бе ти като мен.

Не ни ли брулеше

ЕДИН пасат?

Чужденци сме.)

Плочите на пода. Върху тях,

една до друга, двете

сърцесиви локви:

две

гърла мълчание.

1959

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.